Priatelia „Ovocníčkovia“
Cieľ: Spoznávanie rôznych druhov ovocia podľa farby, tvaru, chuti a vône.

Vyučovací predmet: Vecné učenie.

Pomôcky: ovocie, špajle, nôž, plastové oči, počítač, dataprojektor, omaľovánka, pastelky.

Príprava: V motivačnej časti hodiny za pomoci PC a dataprojektora spustí učiteľka pesničku „Ovocníčkovia“ za pomoci int. stránky http://www.youtube.com/watch?v=hu1LgcSFJFM , aby navodila príjemnú atmosféru v triede a upútala pozornosť žiakov. Po pesničke učiteľka nadväzuje kontakt s deťmi a rozpráva sa s nimi na tému ovocie a zdravá výživa.

Postup: Žiaci si spoločne vytvoria kamaráta „Ovocníčka“ z ovocia, špajlí a plastových očí. Potom ochutnávajú jednotlivé druhy ovocia a určujú podľa farby, tvaru, chuti a vône o aký druh ovocia ide.
Zhrnutie: V závere si spoločne zopakujú všetky druhy ovocia. Pripomenú si význam ovocia pre zdravú výživu človeka. Na pripravenej omaľovánke vyfarbujú ovocie.

